இந்தப் போட்டியில் விராத் கோலி சதம் அடித்தார். இது அவரது 33-வது சதம். இந்த சதத்தின் மூலம் இந்திய அணியின் முன்னாள் கேப்டன் கங்குலியின் சாதனையை அவர் சமன் செய்துள்ளார். கேப்டனாக கங்குலி 142 போட்டிகளில் 11 சதம் விளாசியிருந்தார். அதை சமன் செய்த விராத், 41 போட்டிகளிலேயே 11 சதத்தை அடித்துள்ளார். சேஸிங்கில் கோலி 20 சதங்கள் அடித்திருக்கிறார். அதில் 18 போட்டிகளில் இந்தியா வெற்றிபெற்றுள்ளது. கேப்டனாக அதிக சதம் அடித்தவர்கள் பட்டியலில் ஆஸ்திரேலியாவின் ரிக்கி பாண்டிங் (22 சதம்) முதலிடத்திலும் தென்னாப்பிரிக்காவின் டிவில்லியர்ஸ் (13) இரண்டாவது இடத்திலும் உள்ளனர்.